На основу члана 132. став 2. Закона и полицији („Службени гласник РС”, бр. 6/16, 24/18 и 87/18) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

о изменама и допунама Уредбе о стручном оспособљавању

и усавршавању у Министарству унутрашњих послова

Члан 1.

У Уредби о стручном оспособљавању и усавршавању у Министарству унутрашњих послова („Службени гласник РС”, бр. 42/17, 56/18, 34/19 и 11/20), у члану 32. став 1. реч: „полицајаца” замењује се речима: „полицајца, полицајца за рад у заједници”.

Члан 2.

У члану 43. у табели „КАНДИДАТКИЊЕ”, у реду под називом „Куперов тест”, колона четврта, број: „2551” се замењује бројем: „2550”.

Члан 3.

У члану 82. став 1. после речи: „место полицајца” додају се запета и речи: „полицајца за рад у заједници”.

У ставу 2. после речи: „место” додају се речи: „полицајца за рад у заједници, односно”, а после речи: „специјалистичка обука” додају се речи: „за рад полиције у заједници, односно”.

У ставу 3. после речи: „обуку за радно место” додају се речи: „полицајца за рад у заједници, односно”.

У ставу 4. после речи: „за радно место” додају се речи: „полицајца за рад у заједници, односно”.

Члан 4.

Поступци који су започети, а нису окончани до дана ступања на снагу ове уредбе, окончаће се у складу са одредбама прописа који су важили до ступања на снагу ове уредбе.

Члан 5.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-2364/2021

У Београду, 18. марта 2021. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |